det babyloniske fangenskab
Det babyloniske fangenskab er en poetisk betegnelse på pavernes eksil fra Rom, da de 1309-1377 opholdt sig i Avignon i Sydfrankrig. Flytningen var først betinget af sikkerhedsmæssige hensyn, men blev siden et udtryk for fransk dominans. Pave Gregor 11. flyttede i 1377 tilbage til Rom, men efter hans død og valget af en ny italiensk pave (Urban 6.) gjorde de franske kardinaler oprør og valgte deres egen franske pave (modpave Klemens 7.). Hermed udløste de det store skisma (1378-1417).